Vinter-OL 2006

Vinter-OL 2006 var de 20. olympiske vinterleker og ble arrangert fra 10. til 26. februar 2006 i Torino i Italia. Dette var andre gang Italia arrangerte vinter-OL, første gang var Vinter-OL 1956 i Cortina d'Ampezzo. Det var totalt det tredje OL som ble arrangert i Italia, ettersom Sommer-OL 1960 ble holdt i Roma.
20 000 frivillige var involvert i lekene, og tok i mot utøverne, tilskuerne og journalistene, samt det å forberede arenaene til konkurransene. De paralympiske vinterlekene ble avholdt 10.–19. mars.
Konkurransene ble arrangert i sju byer: Torino, Bardonecchia, Cesana Torinese, Pinerolo, Pragelato, Sauze d'Oulx og Sestriere.
Maskotene var «Neve» og «Gliz». «Neve» er en kvinnelig snøball, og «Gliz» er en energisk mannlig isbit.


== Valg av vertsby ==
Torino ble valgt ved avstemning under den internasjonale olympiske komités 109. sesjon i Seoul i Sør-Korea 19. juni 1999. IOKs evalueringskomité valgte ut to søkerbyer til den avgjørende avstemningen.


== Emblemet ==
Emblemet for de olympiske vinterleker i Torino forestiller den umiskjennelige silhuetten til Mole Antonelliana som preger bybildet i Torino og huser blant annet et kjent filmmuseum.
Emblemet er omformet litt for å gi inntrykk av fjell med iskrystaller hvor hvit snø møter blå himmel.
Krystallene er bundet sammen til å forme et nett, et nett av ny teknologi og den evige olympiske ånd av fellesskap mellom mennesker.


== Program ==


== Arenaene ==

Olympiske områder:

Torino
Bardonecchia
Cesana-San Sicario
Pinerolo
Pragelato
Sauze d'Oulx
SestriereOffisielle olympiske treningsområder:

Chiomonte
Claviere
PraliOlympiske fjelltreningsområder:

Torre Pellice


== Seremonier ==


=== Åpningsseremonien ===
Åpningsseremonien for de 20. olympiske vinterleker ble avholdt 10. februar på Stadio Olimpico di Torino. Seremonien var en hyllest til regionens kultur og historie, samt de olympiske leker. Den olympiske ilden ble tent av den italienske langrennsløperen Stefania Belmondo.


=== Avslutningsseremonien ===
Klokken 22.07 26. februar 2006 ble den olympiske ild slukket av tidligere alpinstjerne Isolde Kostner, 16 dager etter at langrennshelten Stefania Belmondo tente den.
Ved starten på avslutningsseremonien hadde publikum på et fullsatt Stadio Olimpico di Torino sett IOC-medlem og tidligere langrennsdronning Manuela Di Centa dele ut gullmedaljen på mennenes femmil til sin bror Giorgio. Det var første gang i vinterleker at en medaljeseremoni ble avholdt under avslutningsseremonien. Popstjernen Ricky Martin sang «Copa de la vida» under og etter fyrverkeriet.


== Resultater ==


== Deltakelse ==


=== Deltakerland ===


=== Norske deltakere ===
Se Norge under Vinter-OL 2006 for utfyllende informasjonNorge deltok med 74 deltakere i Vinter-OL i Torino.


=== Deltakere per land ===


== Doping og utestegninger ==


=== Utestengninger ===
Tolv deltagere fra ulike land ble av Den internasjonale olympiske komité (IOK) utestengt fra konkurranser i fem dager på grunn av for høye nivåer av hemoglobin. De ble ikke offisielt ansett for å være dopet, men legene mente det ville være helsefarlig å delta med så høye nivåer.
De utestengte var:
Til og med søndag 12. februar:

 Sean Crooks
 Sergej Dolidovitsj
 Jean-Marc Gaillard
 Aleksandr Latsukin
 Natalja Matvejeva
 Kikkan Randall
 Leif Zimmermann
 Evi Sachenbacher-StehleTil og med tirsdag 14. februar:

 Pavel Korosteljev
 Nikolaj Pankratov
 Alen Abramovic
 Robel TeklamariamUtøvere med andre gangs utestengelse for fem dager på grunn av for høye hemoglobinverdier. Til og med tirsdag 21. februar:

 Natalja Matvejeva
 Nikolaj Pankratov


=== Dopede utøvere ===
 Olga PyljovaDen russiske skiskytteren ble tatt for doping og ble av IOK fratatt sølvmedaljen på 15 km normaldistanse. Pyljovas sølvmedalje gikk til Martina Glagow, Tyskland mens Albina Akhatova, Russland fikk bronsemedalje.


== Se også ==
Liste over mestvinnende vinterolympiere
Liste over norske mestvinnende vinterolympiere
Liste over personer som har tent den olympiske ild


== Referanser ==


== Kilder ==
(en) IOKs side om Vinter-OL 2006
(no) NRK.no (norsk flaggbærer)
(en) (fr) (it) Offisiell side – Athletes and teams (antall deltagende nasjoner)
(en) (fr) (it) Offisiell side – Medals (medaljestatistikk)


== Eksterne lenker ==
(en) Offisielt nettsted 
(en) 2006 Winter Olympics – kategori av bilder, video eller lyd på Commons 
(en) 2006 Winter Olympics – galleri av bilder, video eller lyd på Commons 
(en) (fr) (it) Offisiell side
(en) NBC Winter Olympics
(en) 2006 Torino Winter Olympics Blog
(en) Torino 2006 Olympics blog Skrevet av nordmann bosatt i Italia
(en) Torino 2006 Winter Olympics Newsfeeds
(en) (it) Bilder fra Torino